**Sommerproff i regi av Bryne FK.**

**Spillerutviklingstiltak**

4 dagers treningscampus på Bryne stadion.

Tidspunkt: Mandag 26.juni til torsdag 29.juni.

Klokkeslett: 09.00 til 13.00 alle 4 dagene.

For hvem: Ivrige, dedikerte og utviklingsorienterte gutter og jenter fra 13 til 16 år

(2004 til 2001 modeller). Sommer campen er for både utespillere og keepere.

Naboklubbspillere med utviklingsfokus kan og selvsagt melde seg på.

Det forventes at alle spillerne som melder seg på har klare mål om hvorfor de melder seg på denne treningscampusen.

Antall: Plass til ca. 35 spillere.

Pris: 1500 kroner som inkluderer brødlunsj med variert pålegg og frukt mellom øktene hver dag.

Instruktører: A-lagstrenerne Ole Hjelmhaug, Even Sel og keepertrener Stian Rosseland. Hovedtrener G 19 elite Aleksander Midtsian og utviklingsansvarlig G 13-16 år Espen Undheim.

Hva skal vi fokusere på disse 4 dagene:

* Rolletrening og rollekrav.
* Hva kreves av morgendagens toppspiller.
* Filming av enkelte sekvenser, med påfølgende videoanalyse og gjennomgang.
* Tips og råd angående målstyrt egentrening.
* En sekvens med kosthold og restitusjon.
* En sekvens skadeforebyggende trening.
* Så vil det og bli diverse konkurranser og «snacks» underveis.

Målet er at vi skal ha en fantastisk kjekk, sosial og lærerik uke sammen.

Vi i Bryne FK ønsker å prøve ut et nytt konsept og håper det er mange unge dedikerte jærske gutter/jenter som kan tenke seg en utviklingsorientert fotballuke med mange utfordringer.

NB: Vi må ha minimum 15 påmeldte spillere for at vi skal gjennomføre denne treningscampusen. Dersom det blir mindre en 15 deltagere, får de påmelde refundert det de har betalt inn.

Bindende påmelding til meg Espen Undheim på [eu@brynefk.no](mailto:eu@brynefk.no) som må inneholde:

Navn:

Alder:

Klubb:

Posisjon på banen:

Mailadresse til foresatt for fakturering:

Campusansvarlig: Utviklingsansvarlig G 13 – G 16 år Espen Undheim.